पितृसत्तात्मक समाज, विभेदकारी सामाजिक संरचना, परम्परावादी सोच, पुरातनवादी धार्मिक मूल्य/मान्यता, रुढिवादी अन्धविश्वास, असन्तुलित शक्ति सम्बन्धका कारण महिलाहरूले अझै पनि यस्ता हिंसा भोग्न बाध्य छन् । नयाँ संविधानमा यससम्बन्धी बलियो कानुनको व्यवस्था गर्नुपर्दछ । यौन र्दुव्यवहार गर्नेलाई कारबाही गर्ने कानुनका सम्बन्धमा व्यवस्थापिका संसद्मा छलफल सुरु भइसकेको छ भने घरेलु हिंसासम्बन्धी ऐन पारित भएर कानुनको रूपमा आइसकेको छ । यसरी बोक्सीको आरोप लगाउनेमाथि पनि कारबाहीका लागि छुट्टै कानुनको व्यवस्था गरेर दोषीलाई कारबाही गर्न सके बढ्दै गइरहेको यस्तो समस्या समाधान हुने थियो कि ?
